
JUDEŢUL VRANCEA

CONSILIUL LOCAL
AL MUNICIPIULUI FOCSANI
 HOTĂRÂRE

                    Privind, aprobarea Contractului   colectiv de munca al personalului

                        incadrat la Caminul pentru Persoane Varstnice  Focsani
          Consiliul local al municipiului Focsani, Judetul Vrancea, intrunit in sedinta ordinara;

          -vazand proiectul de hotarare initiat de domnul consilier local Paroiu Sandu, raportul comun al Directiei resurse umane si coordonare unitati subordonate si Directiei economice inregistrat la nr. 26740/ 02.04.2008, prin care se propune aprobarea Contractului   colectiv de munca al personalului incadrat la Caminul pentru Persoane Varstnice  Focsani si avizul favorabil al Comisiei pentru buget, finante, investitii, libera initiativa, economic si servicii publice si al Comisiei pentru drepturile omului, culte, relatii cu cetatenii, munca si protectie sociala;

- vazand adresa nr. 107/02.04.2008 a Caminul pentru Persoane Varstnice Focsani ;
- in baza dispozitiilor art. 12 si art. 22 din Legea nr. 130 / 1996, privind contractul colectiv de munca, republicata ;

- avand in vedere prevederile Legii nr.53/2003-Codul Muncii, cu modificarile si completarile ulterioare si Ordonanţa Guvernului nr. 10/2008, privind nivelul salariilor de baza si al altor drepturi ale personalului bugetar salarizat potrivit Ordonantei de urgenta a Guvernului nr. 24/2000 privind sistemul de stabilire a salariilor de baza  pentru personalul contractual din sectorul bugetar si personalului salarizat potrivit anexelor nr. II si III la Legea nr. 154/1998 privind sistemul de stabilire a salariilor de baza in sectorul bugetar si a indemnizatiilor pentru persoane care ocupa functii de demnitate publica, precum si unele masuri de reglementare a drepturilor salariale si a altor drepturi ale personalului contractual salarizat prin legi speciale ;

- in baza art.36, alin.(9) si in temeiul art. 45, alin. (1) din Legea nr. 215 / 2001, privind administratia publica locala, republicata in 2007;
HOTARASTE:

          Art. 1. (1)  Aprobarea Contractului  colectiv de munca al personalului incadrat la Caminul pentru Persoane Varstnice  Focsani , conform anexei, care face parte integranta din prezenta hotarare.



   (2) Drepturile prevazute vor fi acordate cu incadrarea in prevederile bugetului de venituri si cheltuieli aprobat anual, potrivit legii.


Art.  2. Imputernicirea Directorului Caminului pentru Persoane Varstnice Focsani sa semneze Contractul  colectiv de munca prevazut la art.1.


Art. 3. Prevederile Contractului colectiv de munca aprobat potrivit hotararii se aplica de la data inregistrarii acestuia la Directia pentru Dialog, Familie si Solidaritate Sociala Vrancea, cu conditia existentei fondurilor in bugetul propriu de venituri si cheltuieli , aprobat potrivit legii.

           Art. 4.   Prezenta hotarare va fi comunicata de catre Directia administratie publica locala,compartimentelor,birourilor,serviciilor si Primarului municipiului Focsani,care va asigura executarea acesteia prin Directia administratie publica locala, Directia resurse umane si coordonare unitati subordonate, Directia economica si Caminul pentru Persoane Varstnice  Focsani  .

      PRESEDINTE DE SEDINTA,

           Apostu Croitoru Vasile         

                                                                                      Contrasemneaza,

                                                                         SECRETARUL MUNICIPIULUI

                                                                                         FOCSANI

                                                                            Corhana Eduard Marian
Municipiul Focsani, 15 aprilie 2008
Nr. 105

                ROMANIA                                                                         Anexa la                                                                        

      JUDETUL VRANCEA                                                         Hotararea nr. 105
       CONSILIUL LOCAL                                                          din 15 aprilie 2008

 AL MUNICIPIULUI FOCSANI                                       
CONTRACT COLECTIV DE MUNCA


Avand in vedere prevederile  Titlului VIII din Codul Muncii, aprobat prin Legea nr.53/2003, cu modificarile si completarile ulterioare, Legea nr.130/1996 privind contractul colectiv de munca, republicata si Ordonanţa Guvernului nr. 10/2008, privind nivelul salariilor de baza si al altor drepturi ale personalului bugetar salarizat potrivit Ordonantei de urgenta a Guvernului nr. 24/2000 privind sistemul de stabilire a salariilor de baza  pentru personalul contractual din sectorul bugetar si personalului salarizat potrivit anexelor nr. II si III la Legea nr. 154/1998 privind sistemul de stabilire a salariilor de baza in sectorul bugetar si a indemnizatiilor pentru persoane care ocupa functii de demnitate publica, precum si unele masuri de reglementare a drepturilor salariale si a altor drepturi ale personalului contractual salarizat prin legi speciale ;


Se incheie prezentul contract colectiv de munca intre cele doua parti contractante :

1. Directorul  Caminului pentru Persoane Varstnice Focsani,  

2. Personalul angajat pe baza de contract individual de munca, reprezentat de reprezentantii personalului contractual din cadrul Caminului pentru Persoane Varstnice  Focsani. 

   
SCOPUL SI OBIECTUL CONTRACTULUI


Prezentul contract colectiv de munca are ca scop asigurarea, in conformitate cu dispozitiile legale, a unui serviciu public stabil, profesionist, transparent, eficient si impartial, in interesul cetatenilor, precum si al autoritatilor si institutiilor publice din administratia publica locala, protectia sociala a personalului contractual, eliminarea conflictelor de munca, preintimpinarea grevelor precum si asigurarea premizelor pentru indeplinirea in bune conditii a obligatiilor izvorate din raporturile de munca.


Obiectul contractului colectiv de munca il constituie stabilirea masurilor referitoare la constituirea si folosirea fondurilor destinate imbunatatirii conditiilor la locul de munca, sanatatea si securitatea in munca, programul zilnic de lucru si perfectionarea profesionala.

                      CAP.I. DISPOZITII GENERALE


Art.1. (1) Partile semnatare ale Contractului Colectiv de Munca (CCM) recunosc si accepta pe deplin , ca sunt egale si libere in negocierea CCM la nivel de institutie si sa obliga sa respecte, in totalitate, prevederile acestuia privind drepturile si obligatiile ce decurg din raporturile de munca.



(2) Executarea CCM este obligatorie pentru parti si constituie legea partilor. Neindeplinirea obligatiilor asumate prin CCM atrage raspunderea partii care se face vinovata de aceasta.


Art.2. (1) Prezentul CCM se incheie pe o durata de  1 an, va fi semnat de catre parti si se va aplica de la data inregistrarii la Directia pentru Dialog Familie si Solidaritate Sociala Vrancea, in conformitate cu dispozitiile art.25, alin.3 din Legea nr.130/1996 republicata, cu conditia existentei fondurilor in bugetul propriu de venituri si cheltuieli aprobat, potrivit legii.



(2) Daca nici una dintre parti nu denunta CCM, cu 30 de zile inainte de expirarea perioadei pentru care a fost incheiat, valabilitatea acestuia se prelungeste de drept pentru fiecare an in care nu s-a solicitat in mod expres renegocierea.


Art.3. (1) Orice modificarea a prezentului CCM se va face numai prin acordul de vointa al partilor.



(2) Cererea de modificare se transmite in scris, celeilalte parti cu cel putin 30 de zile inainte de data propunsa pentru inceperea negocierilor.



(3) Modificarile aduse prezentului CCM vor face obiectul unui act aditional semnat si inregistrat de catre parti.


Art.4. (1) Conducatorul institutiei publice la cererea reprezentantilor personalului contractual din cadrul Caminului pentru Persoane Varstnice Focsani , va furniza cu cel putin 5 zile inainte, informatiile care ar putea fi folosite la negocierea CCM sau a modificarilor la CCM.



(2) Pentru buna desfasurare a raporturilor de munca institutia precum si reprezentantii personalului contractual din cadrul Caminului pentru Persoane Varstnice Focsani, in mod obligatoriu, se vor informa si consulta reciproc, in conditiile legii si a prezentului CCM.


Art.5.  Rezolvarea divergentelor ce apar in aplicarea prevederilor prezentului CCM sunt de competenta instantei de judecata.


Art.6. (1) Clauzele prezentului CCM produc efecte pentru toate persoanele angajate pe baza de contract individual de munca (salariati) din cadrul Caminului pentru Persoane Varstnice  Focsani, indiferent de data numirii acestora.

(2) In situatiile in care in perioada de aplicare a prezentului CCM, intervin reglementari legale mai favorabile, acestea vor face parte de drept din CCM.


Art.7. (1) Timpul de munca reprezinta timpul pe care personalul contractual , il foloseste pentru indeplinirea sarcinilor de serviciu.



(2) Pentru personalul cu norma intreaga durata normala a timpului de lucru este de 8 ore pe zi si de 40 de ore pe saptamana. Repartizarea timpului de munca este de regula uniforma in cadrul saptamanii, 8 ore pe zi, 5 zile pe saptamana, cu 2 zile de repaus.


Art.8. Orele de incepere si terminare a programului sunt stabilite prin regulamentul intern.


Art.9. (1) Orele prestate la solicitarea scrisa a sefului ierarhic superior peste programul normal de lucru, stabilit in cadrul institutiei, sunt ore suplimentare.



(2) Orele suplimentare se presteaza numai cu acordul persoanei incadrate cu contract individual de munca,  la solicitarea prealabila a conducarorului institutiei.



(3) Pentru prevenirea sau inlaturarea unor calamitati naturale ori ale altor cazuri de forta majora, personalul incadrat cu contract de munca,  are obligatia de a presta activitatea ceruta de conducatorul institutiei.



(4) Orele suplimentare se platesc sau se compenseaza, dupa caz, potrivit legii.



CAP.II. SALARIZARE, SPORURI, PREMII 


STIMULENTE, FACILITATI SI ALTE DREPTURI BANESTI

Art.10. (1) Pentru munca prestata, in conditiile prevazute in raportul de munca, fiecare salariat  are dreptul la un salariu in bani.



(2) Sistemul de salarizare cuprinde salariile de baza, sporurile, premiile, stimulentele precum si orice alte adaosuri prevazute de actele normative in vigoare.



(3) Salariul de baza se stabileste respectand grilele de salarizare conform legislatiei in vigoare. Salariul de baza nu poate fi mai mic decat salariul minim pe economie.


Art.11. Personalul contractual va beneficia de urmatoarele sporuri :

a) spor de vechime in munca, calculat la salariul de baza corespunzator timpului lucrat in program normal de lucru, dupa cum urmeaza:

· de la 3 la 5 ani – un spor de 5% ;

· de la 5 la 10 ani – un spor de 10% ;

· de la 10 la 15 ani – un spor de 15% ;

· de la 15 la 20 ani – un spor de 20%

· peste 20 ani – un spor de 25%.

b) un spor pentru orele prestate peste durata normala a timpului de lucru exprimat in procent din salariul de baza, dupa cum urmeaza :

· 75% din salariul de baza pentru primele 2 ore de depasire a duratei normale a zilei de lucru ;

· 100% din salariul de baza pentru orele urmatoare ;

· 100% din salariul de baza pentru orele lucrate in zilele de repaus saptamanal sau in celelalte zile in care, in conformitate cu prevederile legale in vigoare, nu se lucreaza;
c) alte sporuri acordate conform prevederilor legale.

Art.12. (1) Pentru rezultate deosebite obtinute in activitatea desfasurata, personalul contractual poate beneficia de un salariu de merit lunar in limita a 15% din numarul de posturi prevazute in statul de functii.



(2) Salariul de merit va fi in cuantum de maxim 15% din salariul de baza, face parte din acesta si constituie baza de calcul pentru sporuri si alte drepturi care se acorda in raport cu salariul de baza.



(3) Salariile de merit se acorda anual personalului contractual incadrat pe functii publice de executie,  in proportie de cel putin doua treimi din numarul total al functiilor din limita prevazuta la alin.1.

Art.13. (1) Pe parcursul anului calendaristic salariatii beneficiaza de premii si stimulente, dupa cum urmeaza :

a) un premiul anual, egal cu salariul mediu lunar de baza, realizat in anul pentru care se face premierea, calculat conform legislatiei in vigoare. Plata acestuia se va face in luna ianuarie a anului urmator;

b)  premii lunare in limita a 2% din cheltuielile cu salariile aferente posturilor prevazute in statul de functii in functie de performantele individuale ale salariatilor si premii rezultate din reducerea cheltuielilor cu salariile in limita a 2% din cheltuielile cu salariile, in conditiile legii, fara a depasii valoarea economiilor realizate ;

c)  institutia publica este obligata in conditiile legii sa despagubeasca salariatul in cazul in care acesta din vina institutiei, a suferit un prejudiciu material in timpul indeplinirii indatoririlor de serviciu ;

d)   conducatorul institutiei are obligatia sa asigure salariatilor protectie impotriva amenintarilor, calomniilor si violentelor carora ar putea fi victime in exercitarea functiei sau in legatura cu aceasta, prin organele de paza.

Art.14. Toate drepturile banesti cuvenite salariatilor se platesc inaintea oricaror obligatii pecuniare ale institutiei.


Art.15. (1) Raspunderea salariatilor se antreaneaza in conditiile stabilite prin Legea nr. 53/2003 – Codul Muncii, cu modificarile si completarile ulterioare.



(2) Acceptarea fara rezerve a unei parti din drepturile salariale sau semnarea actelor de plata in astfel de situatii nu poate avea semnificatia unei renuntari din partea salariatului, la drepturile salariale ce i se cuvin in integralitatea lor.

-5-

CAP.III SANATATEA SI SECURITATEA IN MUNCA. CONDITIILE DE MUNCA. PROTECTIA MUNCII SI PROTECTIA SOCIALA.

Art.16. (1) Partile se obliga sa depuna toate eforturile pentru institutionalizarea unui sistem organizat, avand drept scop ameliorarea continua a conditiilor de munca.



(2) Partile vor respecta normele legate de protectia muncii, asigurand conditii cat mai bune de munca salariatilor,  care sa conduca la evitarea producerii accidentelor de munca si imbolnavirilor profesionale.

Art.17. (1) Conducatorul institutiei are obligatia sa asigure permanent conditiile tehnice si organizatorice pentru buna desfasurare a activitatii, iar salariatii trebuie sa realizeze potrivit legii, sarcinile ce decurg din functia exercitata.



(2) Vor fi asigurate conditiile necesare instruirii, testarii si perfectionarii profesionale a angajatilor pe linie de protectia muncii.

Art.18. Locurile de munca din cadrul Caminului pentru Persoane Varstnice Focsani, sunt locuri de munca normale, stabilite prin legislatia in vigoare pentru personalul contractual.

Art.19. (1) In vederea mentinerii si imbunatatirii conditiilor de desfasurare a activitatii la locul de munca, conducatorul institutiei isi asuma obligatia de a sustine cuprinderea in bugetul municipiului Focsani de fonduri necesare, menite sa asigure :

a) asigurarea conditiilor de mediu (iluminat, microclimat, temperatura, aerisire, etc.) menit sa asigure confortul fizic al salariatilor, in orice anotimp, in vederea elaborarii si finalizarii atributiilor de serviciu repartizate ;

b) dotarea birourilor cu mobilier ergonomic si aparatura de birotica necesara ;

c) amenajarea anexelor sociale a locurilor de munca (vestiare, bai, grupuri sanitare, sali de repaus, locuri pentru fumat) ;

d) dotarea fiecarui salariat cu mijloace materiale suficiente in vederea desfasurarii activitatii la locul de munca, proprii fiecarui loc de munca, in raport cu specificitatea postului ocupat ;

e) acoperirea unei parti din cheltuielile cu hrana pentru personalul contractual;

f) asigurarea transportului in cazul delegarilor in alte localitati, cu mijloacele auto ale institutiei sau mijloace proprii, conform legii.

(2) Salariatii sunt obligati sa pastreze in bune conditii amenajarile efectuate de conducatorul institutiei.

Art.20. Pentru diminuarea factorilor de stres specific activitatii conducatorul institutiei cu consultarea reprezentantilor salariatilor, vor asigura un program de lucru cu publicul menit sa deserveasca interesul cetateanului si sa conduca la preintampinarea factorilor de stres generati de o prelungita activitate cu publicul si de aglomerare a angajatilor.

Art.21. (1) Salariatii sunt obligati sa se supuna examenelor medicale anuale.



(2) In cazul in care dispozitiile legale prevad examinari medicale la termene mai scurte, determinate de conditiile deosebite de la locurile de munca, se vor aplica aceste prevederi.

Art.22. Conducatorul institutiei nu va refuza mentinerea si incadrarea persoanelor cu handicap, in cazurile in care acestea sunt apte pentru indeplinirea obligatiilor de serviciu stipulate in fisa postului.

Art.23. (1) In baza prevederilor titlului VIII din Legea nr.53/2003, personalului contractual, i se acorda lunar drepturi speciale pentru mentinerea sanatatii - acoperirea unei parti din cheltuielile cu hrana,  in cuantum de 250 lei. Drepturile speciale se actualizeaza anual in luna noiembrie cu rata inflatiei comunicata de Institutul National de Statistica.



(2) Drepturile lunare speciale se acorda personalului contractual  in urmatoarele situatii :

a) sunt efectiv prezenti la munca ;

b) se afla in concediu de odihna.


(3) Drepturile lunare speciale pentru mentinerea sanatatii nu se vor acorda in urmatoarele situatii :

a)   salariatilor aflati in concediu de maternitate ;

b) salariatilor aflati in concediu pentru cresterea copilului pana la varsta de 2 ani;

c)  salariatilor aflati in concediu de studii;

d) salariatilor aflati in concediu pentru incapacitate temporara de munca si alte tipuri de concedii.


(5) Drepturile speciale pentru mentinerea sanatatii , se finanteaza din Titlul  20 – bunuri si servicii . Aceste drepturi nu afecteaza fondul de salarii si se supun regulilor de impozitare prevazute de codul fiscal.


CAP.IV. PROTECTIA MUNCII. P.S.I.

Art.24. (1) Conducatorul institutiei, prin compartimentele specializate, are obligatia conform normelor de protectie a muncii in vigoare, sa asigure prin bugetul local sumele necesare pentru conditii optime de munca , dotari si echipamente de protectia muncii.


(2) Pentru protectia si securitatea salariatilor in procesul muncii, conducatorul institutiei are obligatia de a asigura urmatoarele:

a) efectuarea instructajelor de protectia si securitatea muncii precum si pe linia PSI, la angajare ca si la schimbarea locului de munca ;

b) verificarea periodica a instalatiilor electrice, de incalzire si a aparaturilor din birou ;

c) echipamentul pentru protectia muncii necesar pentru utilizarea calculatoarelor ;

d) echipamentul de protectia muncii necesar, atat pentru sezonul rece cat si pentru perioada de vara pentru ingrijitori si alt personal de deservire, prin procurarea de halate, uniforme, paslari, sube, pelerine, caciuli, masuri de protectie, etc. conform normelor legale in domeniu;

e) pentru fiecare salariat echipament de protectie antichimic, la nivelul normativelor in vigoare, precum si instructaj pentru folosirea acestuia de catre personal calificat, acolo unde este cazul ;

f) sa remedieze in cel mai scurt timp defectiunile la instalatia electrica, gaze sau orice alte defectiuni sau cauze care ar duce la accidente sau incendii ;

e) sa asigure apa minerala sau apa plata pe toata perioada sezonului cald, conform legii.


(3) Salariatii au urmatoarele obligatii :

a) sa cunoasca si sa respecte regulile si instructiunile de protectia muncii specifice activitatii prestate ;

b) atunci cand se prezinta la serviciu cat si in timpul serviciului, sa fie in deplina capacitate de munca, astfel incat sa nu se expuna la pericole de accidente sau sa deranjeze activitatea colegilor ;

c) sa anunte in cel mai scurt timp compartimentul administrativ, cand observa o defectiune la instalatia electrica, gaze sau orice alte defectiuni sau cauze care ar duce la accidente sau incendii ;

d) sa utilizeze (cei care sunt fumatori) locurile special amenajate pentru fumat situate in incinta institutiei ;

e) pentru preintampinarea si inlaturarea incendiilor, calamitatilor sau altor cazuri de forta majora, precum si in situatii care pericliteaza viata sau sanatatea salariatilor sau a altor cetateni, fiecare salariat, are obligatia de a participa, indiferent de functia pe care o ocupa, la actiuni de interventie in masura nevoilor institutiei.


CAP.V. MUNCA SI PROTECTIA FEMEILOR

Art.25. (1) Femeile au dreptul conform legislatiei interne si conventiilor internationale la tratament egal cu barbatii in situatii egale sau compatibile, fiind interzisa orice descriminare.


(2) Criteriul sexului nu poate fi o piedica pentru incadrare si promovare.


(3) Femeile gravide incepand cu luna a 5-a vor fi trimise in deplasare in alte localitati, numai cu acordul lor.


(4) Femeile care au in ingrijire copii de varsta prescolara nu pot fi trimise in alte localitati, pentru durata mai mare de 1 zi, decat cu acordul lor, cu exceptia cursurilor de perfectionare profesionala.

Art.26. Femeile au dreptul la concediu prenatal sau postnatal platit, concedii pentru ingrijirea copiilor bolnavi, precum si pentru cresterea copiilor pana la implinirea varstei de 2 ani sau de 3 ani pentru copiii cu handicap.

Art.27. (1) Reincadrarea femeilor dupa incetarea perioadei de intrerupere pentru cresterea copilului se va face pe acelasi post.

(2) Este interzisa incetarea contractului individual de munca pe perioada in care salariatul  se afla in concediu de sarcina si lahuzie, incapacitate temporara de munca sau concediu platit pentru cresterea copilului pana la varsta de 2 ani.

CAP.VI. CONCEDII SI ZILE LIBERE

Art.28. (1) Personalul contractual are dreptul, de regula, la doua zile consecutive de repaus saptamanal. Repausul saptamanal se acorda de regula sambata si duminica.

Art.29. (1) Sunt zile nelucratoare zilele de repaus saptamanal si zilele de sarbatori legale si religioase, dupa cum urmeaza :

· Anul Nou – 1 si 2 ianuarie ;

· Sfintele Pasti – prima si a doua zi de Pasti ;

· Ziua Internationala a Muncii – 1 mai ;

· Ziua Nationala a Romaniei – 1 decembrie ;

· Craciunul – 25 si 26 decembrie ;

· 2 zile pentru fiecare dintre cele doua sarbatori religioase anuale, declarate astfel de cultele religioase legale pentru persoanele apartinand acestora.

(2) Pentru persoanele care se afla in concediu de odihna, zilele in cauza nu se iau in calculul concediului de odihna.


Art.30. (1) Personalul contractual are dreptul in fiecare an calendaristic la un concediu de odihna platit , acordat in functie de vechimea in munca.



(2) Concediul anual de odihna va fi efectuat fie integral, fie fractionat, iar una dintre fractiuni va trebui sa fie cel putin 15 zile lucratoare, cealalta parte a concediului de odihna va trebui acordata si efectuata pana la sfarsitul anului in curs.



(3) In situatia in care acesta nu si-a efectuat intregal concediul de odihna pe anul in curs, restul de concediu se va acorda pana la sfarsitul anului urmator in perioada solicitata de catre salariat.


Art.31. Conducatorul institutiei are obligatia sa ia masurile necesare, astfel incat salariatii, sa efectueze in fiecare an calendaristic concediul de odihna legal.

Art.32. (1) Programarea concediilor de odihna se va face la sfarsitul anului pentru anul urmator de catre conducatorul institutiei, cu acordul reprezentantilor   personalului contractual din cadrul Caminului pentru Persoane Varstnice Focsani.  Reprezentantii personalului contractual din cadrul Caminului pentru persoane Varstnice  Focsani vor primi cu cel putin 3 zile inainte informatiile necesare privind programarea concediilor.



(2) Programarea concediului de odihna va fi schimbata la solicitarea scrisa in urmatoarele cazuri :

 
a) salariatul se afla in concediu medical, salariatul solicita concediu inainte sau in continuarea concediului de maternitate ;


b) salariatul este chemat sa indeplineasca indatoriri publice, obligatii militare, altele decat serviciul militar in termen ;

c) salariatul urmeaza sau trebuie sa urmeze un curs de calificare, recalificare, formare, perfectionare sau specializare in tara sau in strainatate ;


d) salariatul are recomandare medicala pentru a urma un tratament intr-o statiune balneoclimaterica, caz in care data inceperii concediului va fi cea indicata in recomandarea medicala.



(3) Programarea concediului de odihna mai poate fi modificata si in alte situatii pentru motive justificate, la solicitarea scrisa a salariatului.


Art.33. Salariatii au dreptul la concedii de odihna suplimentare in conditiile legii.


Art.34. (1) Pentru perioada concediului de odihna salariatul beneficiaza de o indemnizatie de concediu care nu poate fi mai mica decat valoarea totala a drepturilor salariale cuvenite pentru perioada respectiva.



(2) Indemnizatia de concediu de odihna se plateste cu cel putin 5 zile inaintea plecarii in concediu , la solicitarea celui in cauza.


Art.35. Compensarea in bani a concediului de odihna, neefectuat este permisa numai in cazul incetarii raportului de munca a salariatului.


Art.36. (1) Concediul de odihna poate fi intrerupt la cererea salariatului pentru motive obiective, in conditiile legii.



(2) Conducatorul institutiei poate rechema salariatul din concediul de odihna, in caz de forta majora sau interese urgente, care impun prezenta salariatul, la locul de munca. In acest caz, institutia are obligatia de a suporta toate cheltuielile salariatului si ale familiei sale, necesare in vederea revenirii la locul de munca si eventualele prejudicii create acestuia.


Art.37. Salariatii care se pensioneaza, au dreptul la concediu de odihna integral pentru anul respectiv.


Art.38. Orice conventie prin care se renunta total sau in parte la dreptul concediului de odihna este interzisa.


Art.39. (1) In afara concediului de odihna,  salariatii au dreptul la zile de concediu platit, in cazul urmatoarelor evenimente familiale deosebite :

a) casatoria salariatului– 5 zile lucratoare ;

b) nasterea unui copil – 3 zile lucratoare ;

c) casatoria unui copil – 3 zile lucratoare ;

d) decesul sotului (sotiei) sau al unei rude de pana la gradul II a salariatului – 3 zile lucratoare ;

e) controlul medical anual – o zi lucratoare ;

f) donatorii de sange – conform legii.

(2) Concediul platit pentru evenimente deosebite se acorda la solicitarea salariatului de catre conducatorul institutiei.


Art.40. (1) Salariatii au dreptul anual la concedii fara plata, a caror durata nu poate depasi 30 de zile lucratoare, pentru rezolvarea urmatoarelor situatii personale :

a)sustinerea examenului de admitere in institutii de invatamant universitare sau postuniversitare, curs fara frecventa sau la distanta, a examenelor de an universitar, cat si examenului de licenta, disertatie sau masterat, pentru cei care urmeaza o forma de invatamant superior, curs seral sau fara frecventa ;

b)sustinerea examenului de admitere la doctorat, a examenelor de doctorat sau a tezei de doctorat, in cazul celor care nu beneficiaza de burse de studiu.

(2) Salariatii au dreptul la concedii fara plata fara limita prevazuta la alin. (1), in cazul tratamentului medical efectuat in tara sau in strainatate pe durata recomandata de medic, daca cel in cauza nu are dreptul potrivit legii, la indemnizatia pentru incapacitate temporara de munca precum si pentru insotirea sotului/sotiei ori a unei rude apropiate –copil, frate, sora, parinte – pe timpul cat acestia se afla la tratament, in strainatate, in ambele situatii cu avizul obligatoriu al Ministerului Sanatatii.



(3) Pentru rezolvarea unor probleme personale, altele decat cele prevazute mai sus, salariatii au dreptul la concediu fara plata ce nu poate depasi 30 zile lucratoare intr-un an calendaristic.


Art.41. (1) Salariatii au dreptul sa beneficieze, la cerere, de concedii pentru formare profesionala.



(2) Concediile pentru formare profesionala se pot acorda cu sau fara plata.


Art.42. (1) Concediile fara plata pentru formare profesionala se acorda la solicitarea salariatului, pe perioada formarii profesionale pe care salariatul o urmeaza din initiativa sa.



(2) Conducatorul institutiei poate respinge solicitarea salariatului numai cu acordul reprezentantilor personalului contractual din cadrul Caminului pentru Persoane Varstnice Focsani si numai daca absenta salariatului ar prejudicia in mod real desfasurarea activitatii specifice.


Art.43. (1) Cererea de concediu fara plata pentru formare profesionala trebuie sa fie inaintata conducatorului institutiei cu cel putin o luna inainte de efectuarea acestuia si trebuie sa precizeze data de incepere a stagiului de formare profesionala, domeniul si durata acestuia, precum si denumirea institutiei de formare profesionala.



(2) Efectuarea concediului fara plata pentru formare profesionala se poate realiza si fractionat in cursul unui an calendaristic, pentru sustinerea examenelor de promovare in anul urmator in cadrul institutiilor de invatamant superior, cu respectarea conditiilor stabilite la alin.(1).


Art.44. (1) Conducatorul institutiei va asigura anual pe cheltuiala institutiei, participarea salariatilor la cursuri de formare profesionala, in conditile legii.



(2)Salariatii sunt obligati sa urmeze forme de perfectionare profesionala, organizate de Institutul National de Administratie sau alte institutii potrivit legii.


Art.45. (1) Salariatii beneficiaza de concedii de studii, potrivit legii. In cazul in care angajatorul apreciaza ca studiile sunt utile compartimentului in care salariatul, isi desfasoara activitatea, pe perioada concediului de studii acordat, in limita a 30 de zile lucratoare anual din acesta,  salariatului i se platesc salariul de baza corespunzator functiei detinute si sporul de vechime.



(2) Salariatii care urmeaza o forma de specializare sau de perfectionare pe o durata mai mare de o luna, dar nu mai mult de un an si care primesc pe acesta perioada drepturile salariale, sunt obligati sa se angajeze in scris ca vor lucra 5 ani in 

institutie. In cazul nerespectarii angajamentului, acestia vor restitui drepturile salariale primite pe perioada cursurilor de specializare sau de perfectionare, proportional cu timpul ramas pana la implinirea termenului, precum si celelalte drepturi acordate pe aceeasi perioada, cu exceptia cazului in care salariatii respectivi, nu mai detin functiile din motive neimputabile acestora.


Art.46. Durata concediului pentru formare profesionala nu poate fi dedusa din durata concediului anual si constituie vechime in munca.



CAP.VII.  FORMAREA PROFESIONALA


Art.47. (1) Partile sunt de acord ca pregatirea profesionala este principalul mod de imbunatatire a activitatii administratiei publice locale.



(2) Conducatorul institutiei recunoaste rolul reprezentantilor personalului contractual din cadrul Caminului pentru Persoane Varstnice Focsani in activitatea de pregatire profesionala prin implicarea acestora in activitatea de pregatire alaturi de conducatorii compartimentelor atat prin identificarea temelor necesare pregatirii profesionale, cat si prin desemnarea de comun acord a grupelor de salariati care vor beneficia de programul de pregatire.


Art.48. (1) Formarea profesionala a salariatilor, are doua elemente:

a) prin sintagma “formare profesionala” se intelege orice procedura prin  care un salariat dobandeste o calificare atestata printr-un certificat sau diploma eliberata in conditiile legii;

b) prin sintagma “formare profesionala continua” se intelege orice procedura prin care salariatul isi completeaza cunostintele profesionale prin programe cu tematica generala sau de specialitate si programe de perfectionare.

(2) Partile convin asupra necesitatii si obligativitatii perfectionarii profesionale a tuturor categoriilor de salariati,  precum si a trimiterii acestora periodic, la programele de formare profesionale.


Art.49. (1) Sumele necesare pentru acoperirea cheltuielilor cu pregatirea profesionala vor fi negociate cu reprezentantii personalului contractual din cadrul Caminului pentru Persoane Varstnice Focsani si prevazute  in bugetul institutiei.


CAP.VIII. DISCIPLINA MUNCII


Art.50. Conducatorul institutiei are urmatoarele obligatii :

    a) sa organizeze munca salariatilor  la fiecare loc de munca in raport de functia si specializarea acestora:

    b) sa stabileasca sarcinile de serviciu ale salariatilor din cadrul Caminului pentru Persoane Varstnice Focsani din subordine si sa exercite un control permanent si riguros asupra modului de indeplinire a acestora ;

    c) sa stabileasca instructiuni privind evidenta, intocmirea si pastrarea documentelor secrete de serviciu.

Art.51. Principalele obligatii si indatoriri ale salariatilor sunt :

a) respectarea ordinii si disciplinei la locul de munca ;

b) respectarea programului de lucru si executarea intocmai si la timp a obligatiilor de serviciu, folosind integral si cu eficienta timpul de lucru ;

c) respectarea normelor de protectia muncii si PSI si legii privind protectia mediului ;

d) instiintarea de indata a sefului ierarhic superior despre existenta unor abateri, nereguli ;

e) interdictia prezentarii la serviciu in stare de ebrietate si a consumului de bauturi alcoolice in timpul programului de lucru;

f) comportarea corecta in cadrul relatiilor de serviciu ;

g) pentru preintampinarea sau inlaturarea efectelor incendiilor, calamitatilor sau a altor cauze de forta majora, precum si in situatii care pericliteaza sanatatea sau viata salariatilor sau a altor persoane, fiecare salariat  are obligatia de a participa indiferent de functia sau postul pe care il ocupa la executarea oricaror lucrari si la luarea tuturor masurilor cerute de nevoile institutiei ;

h) sa aiba o tinuta morala si o vestimentatie decenta.

Art.52. Raspunderea diciplinara.

     (1) Incalcarea uneia sau mai multora dintre obligatiile stabilite salariatilor constituie abatere disciplinara si se sanctioneaza in conditiile legii.

               (2)La stabilirea sanctiunii disciplinare se va tine seama de cauzele si gravitatea faptei, imprejurarile in care a fost savarsita, gradul de vinovatie al persoanei incadrate, daca aceasta a mai avut alte abateri, precum si de consecintele abaterii.


Art.53. (1) Raspunderea contraventionala  a salariatilor este angajata potrivit legii.

(2) Impotriva procesului-verbal de constatare a contraventiei si de aplicare a sanctiunii, salariatul se poate adresa cu plangere la Instanta de judecata.

 
Art.54. Raspunderea civila a salariatului se angajeaza in conditiile legii.

Art.55. Repararea pagubelor aduse institutiei in situatiile prevazute la art. 54 se dispune prin decizie a conducatorului institutiei pe baza unei hotarari judecatoresti definitive si irevocabile, sau dupa caz prin asumarea unui angajament de plata, in conditiile legii.
Art.56. Raspunderea salariatului pentru infractiunile savarsite in timpul serviciului sau in legatura cu atributiile functiei pe care o ocupa se angajeaza potrivit legii penale.

Art.57. Salariatii, trebuie sa respecte prevederile legale in vigoare, in legatura cu functia exercitata.

CAP.IX.  ALTE PREVEDERI PRIVIND DREPTURILE SI OBLIGATIILE PARTILOR


Art.58. (1) Conducatorul institutiei recunoaste exercitarea libertatii de opinie a fiecarui salariat in conformitate cu conventiile internationale, precum si cu prevederile prezentului CCM si se obliga sa adopte o pozitie impartiala fata de reprezentantii personalului contractual.



(2) Reprezentantii personalului contractual sunt reprezentantii oficiali ai salariatilor din cadrul Caminului pentru Persoane Varstnice Focsani in fata conducerii institutiei, care ii recunoaste ca factor de progres si va sustine activitatea acestora. Legatura cu  reprezentantii personalului contractual din cadrul Caminului pentru Persoane Varstnice Focsani trebuie sa se bazeze pe incredere, buna credinta si promptitudine.



(3) Conducerea institutiei se obliga sa asigure, la cererea reprezentantilor personalului contractual din cadrul Caminului pentru Persoane Varstnice  Focsani accesul la documentele necesare pentru negocierea CCM, accesul la urmarirea aplicarii dispozitiilor acestuia, precum si la documentele privind constituirea si folosirea fondurilor destinate imbunatatirii conditiilor de munca, protectia muncii si asigurarii protectiei sociale.



(4) Reprezentantii personalului contractual  au ca obiectiv principal urmarirea aplicarii legislatiei muncii si prevederilor contractului colectiv de munca in interiorul institutiei.


Art.59. (1) Conducatorul institutiei are obligatia de a invita reprezentantii personalului contractual sa participe la sedintele in care se discuta probleme de interes profesional, economic, social, cultural sau sportiv. La sedintele in care se discuta problemele salariatilor cu privire la conditiile de munca si regulamentul intern, reprezentantii personalului contractual din cadrul Caminului pentru Persoane Varstnice Focsani vor participa in mod oligatoriu.



(2) Reprezentantii personalului contractual din cadrul Caminului pentru Persoane Varstnice Focsani sunt anuntati indata ce s-a hotarat organizarea sedintelor, fiind comunicata si ordinea de zi a sedintei.



(3) Conducatorul institutiei va pune la dispozitia reprezentantilor personalului contractual din cadrul Caminului pentru Persoane Varstnice Focsani si va asigura acestora accesul la informatii si documente, iar reprezentantii personalului contractual din cadrul Caminului pentru Persoane Varstnice Focsani sunt obligati sa pastreze confidentialitatea datelor daca acestea nu sunt de interes public, potrivit legii.



(4) Conducatorul institutiei se obliga sa comunice reprezentantilor personalului contractual din cadrul Caminului pentru Persoane Varstnice Focsani din timp toate deciziile care privesc  raporturile de munca ale salariatilor.


Art.60. Regulamentul intern va fi adoptat cu consultarea reprezentantilor personalului contractual.

Art.61. Sumele necesare respectarii prevederilor prezentului CCM se  includ in bugetul de venituri si cheltuieli care se aproba de catre Consiliul Local al municipiului Focsani.


Art.62. Conflictele de munca ce apar in derularea raporturilor de munca,  se solutioneaza pe cale amiabila sau in baza legislatiei speciale.


Art.63. Dispozitiile prezentului contract colectiv de munca se intregesc cu orice alte acte normative in vigoare speciale incidente.


Art.64.  Prezentul CCM se incheie pe o durata de 1 an, va fi semnat de catre parti si se va aplica de la data inregistrarii la Directia pentru Dialog, Familie si Solidaritate Sociala Vrancea, in conformitate cu dispozitiile art.25, alin.3 din Legea nr.130/1996, republicata, cu conditia existentei fondurilor in bugetul propriu de venituri si cheltuieli, aprobat potrivit legii.


Art.65. De prevederile prezentului CCM beneficiaza conform statului de functii, personalul contractual din cadrul Caminului pentru Persoane Varstnice Focsani.

                      PRESEDINTE DE SEDINTA,

                         Apostu Croitoru Vasile         

                                                                                  Contrasemneaza,

                                                                         SECRETARUL MUNICIPIULUI

                                                                                         FOCSANI

                                                                            Corhana Eduard Marian

